**E L Ő T E R J E S Z T É S**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2023. október 24-i ülésére**

**Javaslat a Civil Fórum Ügyrendjének elfogadására**

Szombathely Megyei Jogú Város Közgyűlésének Kulturális, Oktatási és Civil Bizottsága, továbbá a Bűnmegelőzési, Közbiztonsági és Közrendvédelmi Bizottság, a Városstratégiai, Idegenforgalmi és Sport Bizottság, a Szociális és Lakás Bizottság és az Egészségügyi Szakmai Bizottság 2023. szeptember havi ülésén javaslatot tett a Civil Fórum tagjaira vonatkozóan.

Tájékoztatom a Tisztelt Bizottságot, hogy a bizottságok által javasolt civil szervezetek a delegálást elfogadták, így a Civil Fórum összetétele az alábbiak szerint alakult:

* A Civil Fórum elnöke a polgármester;
* alelnöke a Kulturális, Oktatási és Civil Bizottság elnöke;
* a Bizottságok által javasolt 9 tag:

|  |  |  |
| --- | --- | --- |
| **Javaslattevő Bizottság elnevezése** | **Tevékenységi körök megnevezése** | **Civil szervezet megnevezése** |
| Bűnmegelőzési, Közbiztonsági és Közrendvédelmi Bizottság | Bűnmegelőzés, közrendvédelem | Szombathelyi Polgárőr Egyesület |
| Kulturális, Oktatási és Civil Bizottság | Nevelés, oktatás | Köznevelési Szakértők Országos Egyesülete |
| Kulturális, Oktatási és Civil Bizottság | Kulturális, művészeti, hagyományőrző | Herényi Kulturális és Sportegyesület |
| Városstratégiai, Idegenforgalmi és Sport Bizottság | Környezetvédelem, természetvédelem, örökségvédelem | Gyöngyöshermán-Szentkirályi Polgári Kör |
| Városstratégiai, Idegenforgalmi és Sport Bizottság | Állatvédelem | Állatvédők Vasi Egyesülete |
| Városstratégiai, Idegenforgalmi és Sport Bizottság | Sport, szabadidő, hobby | Aranykorúak Sport Egyesület |
| Szociális és Lakás Bizottság | Szociális tevékenység, hátrányos helyzet, gyermek- és ifjúságvédelem | Szociális Szolgáltatók Közhasznú Egyesülete |
| Szociális és Lakás Bizottság | Fogyatékkal élőkkel foglalkozó civil szervezet | Vas Vármegyei ÉFOÉSZ Egyesület |
| Egészségügyi Szakmai Bizottság | Egészségügyi | Szombathelyi Szív a Szívért Egyesület |

* a polgármester által delegált 3 tag:
* a Szombathelyi Civil Kerekasztal;
* a Vas Vármegye és Szombathely Megyei Jogú Város Nyugdíjas Szövetsége Képviselete;
* és a Vas Vármegyei Civil Közösségi Szolgálatot működtető Hegypásztor Kör.

Szombathely Megyei Jogú Város Civil Fóruma 2023. október 17. napján kerül összehívásra. A Civil Fórum 2023. októberi alakuló ülésén fogadja el Ügyrendjét, melyet - hivatkozva Szombathely Megyei Jogú Város Önkormányzatának Szervezeti és Működési Szabályzata 52.§ (3) bekezdés 23. pontjára - a Kulturális, Oktatási Bizottság hagy jóvá.

Fentiekre hivatkozással szükséges a Civil Fórum Ügyrendjének jóváhagyása, amely az előterjesztés mellékletét képezi. A Civil Fórum véleménye a bizottság ülésén kerül ismertetésre.

Kérem a Tisztelt Bizottságot, hogy az előterjesztést megtárgyalni, a határozati javaslatot elfogadni szíveskedjék.

**Szombathely, 2023. október 16.**

**/: Horváth Soma :/**

**HATÁROZATI JAVASLAT**

**…./2023. (X.24.) KOCB. sz. határozat**

1. Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a Civil Fórum Ügyrendjének elfogadására” című előterjesztést megtárgyalta, és - hivatkozva Szombathely Megyei Jogú Város Önkormányzatának Szervezeti és Működési Szabályzata 52.§ (3) bekezdés 23. pontjára - a Civil Fórum Ügyrendjét az előterjesztés melléklete szerinti tartalommal jóváhagyja.
2. A Bizottság felkéri a polgármestert a Civil Fórum Ügyrendjének aláírására.

**Felelős:** Putz Attila, a Bizottság elnöke

Dr. Nemény András polgármester

Horváth Soma alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (1. pont vonatkozásában)

 2023. november 10. (2. pont vonatkozásában)